Waterpolo: Birżebbuġa jikkwalifikaw għall-Kampjonat Premier Minn Cristian Muscat – ritratt: Dominic Borg Marsaxlokk………………… 4 Birżebbuġa…………………. 8 (1-0, 2-4, 0-3, 1-1) Birżebbuġa għelbu lil Marsaxlokk bl-iskor ta' 8-4 biex ikkwalifikaw għall-Kampjonat Premier għat-tieni sena konsekuttiva. Kienu Msrasxalokk li rebħu l-ewwel sessjoni bl-iskor minimu ta' 1-0 bl-uniku goal jasal minn Matteo Cacici minn man-up wara li tkeċċa Neil Cassar. Iżda fit-tieni sessjoni Bir­żebbuġa wettqu reazzjoni tajba u rebħuha 4-2, bl-awturi tal-goals ikunu Simon Vassallo minn man-up wara li tkeċċa Kyle Cremona, Gabriel Sammut (2) bit-tieni goal ukoll jasal minn sitwaz­zjoni ta' player iktar wara li din id-darba tkeċċa Matteo Cacici u Christian Mifsud ukoll minn man-up wara li tkeċċa Joseph Galea. Matteo Martellacci minn man-up wara li tkeċċa David Cutajar u Matthew Pace wieġbu għal Marsaxlokk. It-tielet sessjoni kienet il-punt tar-rebħa ta' Birżebbuġa meta skorjaw tliet goals mingħajr risposta b'David Cutajar, u Simon Vassallo minn man-up wara li tkeċċa Matteo Cacici, u David Pace Lupi jsibu x-xib­ka għalihom. L-aħħar sessjoni spiċċat fi draw ta' 1-1 b'Sebastian Busuttil jiskorja għal Mar­saxlokk waqt li Christian Mifsud minn man-up wara li tkeċċa Kyle Cremona wieġeb għal Birżebbuġa.